
 OPĆINSKO VIJEĆE OPĆINE JELENJE
KLASA: 023-01/17-01/5
URBROJ: 2170/04-01-15-11

Dražice, 12. prosinca  2017.

Na temelju  članak 19. Zakonom o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15) – u daljnjem tekstu: Zakon, članka 76. stavka 4. Zakona o sportu (»Narodne novine« broj 71/06, 150/08, 124/10, 124/ 11, 86/12, 94/13, 85/15, 19/16) i članka 18. Statuta Općine Jelenje (»Službene novine Primorsko-goranske županije« broj 33/09, 13/13,6/16 i 17/17), Općinsko vijeće Općine Jelenje na 5. sjednici održanoj 12. prosinca 2017.  donijelo je

P R O G R A M 
javnih potreba u sportu 
Općine Jelenje u 2018. godini
Članak 1. 
Javne potrebe u sportu na području Općine Jelenje su aktivnosti u svezi  poticanja i promicanja sporta, provođenja dijela programa tjelesne i zdravstvene kulture mladih, sportske rekreacije građana te održavanja i izgradnje sportskih objekata.

Članak 2.

Programom javnih potreba u sportu Općine Jelenje u 2018. godini utvrđuju se aktivnosti, poslovi i djelatnosti u svezi s:

-  poticanjem i promicanjem sporta 

-  provođenjem sportskih aktivnosti djece, mladeži i studenata,

-  sportsko-rekreacijskim aktivnostima građana,

-  djelovanjem udruga sporta, 

-  nagrađivanja sportaša,

-  sportskim aktivnostima osoba s teškoćama u razvoju i osoba s invaliditetom

-  planiranjem, izgradnjom, održavanjem i korištenjem sportskih građevina značajnih za    

   Općinu.
Članak 3.

Ovaj Program će se realizirati putem financiranja športskih klubova i njihovih aktivnosti. 

Sportske udruge ostvarivat će pomoći iz Proračuna Općine Jelenje za 2018. godinu temeljem provedenoga javnog poziva za sufinanciranje javnih potreba i sklopljenih ugovora, a prema proračunskim mogućnostima.

Za financiranje programsku aktivnost sportskih udruga u 2018. planirana su  sredstva u iznosu od 500.000,00 kn

Članak 4.
Za financiranje nabavke sportske opreme planirana su  sredstva u iznosu od 0,00 kn
Članak 5.

Za financiranje uređenja sportskih objekata na području Općine Jelenje  u 2018. planirana su  sredstva u iznosu od 160.000,00 kn
Članak 6.

Program stupa na snagu osmog dana od dana objave u »Službenim novinama Općine Jelenje“,  a primjenjivat će se od 01.1.2018. god.
                                                        PREDSJEDNIK OPĆINSKOG VIJEĆA
                                                         Luka Zaharija

